smcproject/ml-wiki-sentences huggingface dataset:
പിതാവിന്റെ മരണത്തെത്തുടർന്നു് ഓസ്ട്രോഗോത്തുകളുടെ മേധാവി എന്ന നിലയിൽ 471ൽ ഇദ്ദേഹം പാന്നോണിയയിലെ രാജാവായി.
പൗരസ്ത്യ റോമാ ചക്രവർത്തിയായിരുന്ന സീനോ(Zeno)യുമായി ഇക്കാലത്ത് ഇദ്ദേഹം കലഹിച്ചുകഴിയുകയായിരുന്നു.
പാന്നോണിയയുടെ സമീപത്തുള്ള മറ്റൊരു ഓസ്ട്രോഗോത്ത് അധിപതിയായ തിയഡറിക് സ്റ്റ്രാബോയുമായും ഇദ്ദേഹത്തിന് ശത്രുതയുണ്ടായി.
481ൽ സ്റ്റ്രാബോ മരണമടഞ്ഞതോടെ ഓസ്ട്രോഗോത്തുകളുടെ യഥാർത്ഥ നേതാവായി തിയഡറിക്കിനെ അംഗീകരിക്കുവാൻ സീനോ തയ്യാറായി.
483ൽ  സീനോയുമായി സന്ധിയുണ്ടാക്കിയ തിയഡറിക്കിന് സ്വന്തമായി കുറെ പ്രദേശവും സൈന്യത്തിന്റെ മേധാവി എന്ന പദവിയും സീനോ അനുവദിച്ചുകൊടുത്തു.
ബൾഗേറിയയുടെ വടക്കു പടിഞ്ഞാറൻ ഭാഗത്തുള്ള മൊവേസിയ (Lower Moesia) ആയിരുന്നു തിയഡറിക്കിന്റെ ആസ്ഥാനം.
ക്രിസ്തുവർഷം 493ൽ ഒഡോസിറിനെ വധിച്ചുകൊണ്ടു് തിയൊഡോറിക് ഇറ്റലി പിടിച്ചെടുത്തു.
റവീന ആയിരുന്നു തിയഡറിക്കിന്റെ പുതിയ തലസ്ഥാനം.
പൗരസ്ത്യ റോമാ ചക്രവർത്തിയുടെ സാമന്തനെന്ന നിലയിലാണ് തിയൊഡോറിക് ആദ്യകാലത്തു് ഇറ്റലി ഭരിച്ചതു്.
സീനോയുടെ പിൻഗാമിയായി ചുമതലയേറ്റ അനസ്താസിയൂസ് ഒന്നാമൻ 497ൽ തിയഡറിക്കിനെ സ്വതന്ത്ര രാജാവായി അംഗീകരിച്ചു.
ജനപ്രിയ നേതാവു്
ഇറ്റലിയെ കീഴടക്കിയ തിയൊഡോറിക് അവിടെ സൗഹാർദ്ദപൂർവം ഭരണം നടത്തിയിരുന്നു.
തദ്ദേശീയ ജനതയുടെ സ്നേഹം സമ്പാദിക്കുവാൻ ഇദ്ദേഹത്തിനു സാധിച്ചു.
റോമൻ ഭരണ സമ്പ്രദായം ഇദ്ദേഹം അവിടെ നിലനിർത്തി.
റോമൻ വംശജരെ സർക്കാരിലെ ഉന്നത സ്ഥാനങ്ങളിൽ നിയമിച്ചു.
തലസ്ഥാനമായ റവീനയെ ഇദ്ദേഹം മോടിപിടിപ്പിച്ചു.
ഒരു വലിയ കൊട്ടാരവും അനേകം ക്രൈസ്തവ ദേവാലയങ്ങളും പണികഴിപ്പിച്ചു.
പടിഞ്ഞാറൻ യൂറോപ്പിലെ ജർമ്മൻ വംശജരായ രാജാക്കന്മാരുമായി ഇദ്ദേഹം ഉടമ്പടികളുണ്ടാക്കി.
ഇദ്ദേഹത്തിന്റെ സഹോദരിമാരേയും പെണ്മക്കളേയും ജർമ്മൻ രാജാക്കന്മാർക്ക് വിവാഹം ചെയ്തുകൊടുത്തു് അവരുമായി സൗഹൃദം സ്ഥാപിച്ചു.
ജർമ്മൻകാരെ ഒറ്റ ഗവണ്മെന്റിന്റെ കീഴിലാക്കുവാൻ തിയഡറിക് നടത്തിയ പരിശ്രമങ്ങൾ ഫലവത്തായില്ല.
റവീനയിലുള്ള തിയഡറിക് മ്യൂസിയം മതം
മതരംഗത്തും തിയൊഡോറിക്കിനു നിരവധി പ്രശ്നങ്ങൾ നേരിടേണ്ടിവന്നു.
ഗോത്തുകൾ ഏരിയൻ വംശത്തില്പ്പെട്ട ക്രൈസ്തവർ (Ariyan Christians) ആയിരുന്നു.
ഇറ്റലിയിൽ മറ്റു വിഭാഗത്തില്പ്പെട്ട ക്രൈസ്തവരുമുണ്ടായിരുന്നു.
ക്രൈസ്തവരിലെ വ്യത്യസ്ത വിഭാഗങ്ങൾക്ക് തുല്യ പരിഗണന നല്കിക്കൊണ്ടുപോവുകയെന്ന അവസ്ഥ ഇദ്ദേഹത്തിനു നേരിടേണ്ടിവന്നു.
അതുപോലെതന്നെ പൗരസ്ത്യ റോമാ ചക്രവർത്തിയുടെ ചില മതനയങ്ങളിൽനിന്നുണ്ടായ വെല്ലുവിളികളും പോപ്പുമായുള്ള അഭിപ്രായവ്യത്യാസങ്ങളും ഇദ്ദേഹത്തിനു തരണംചെയ്യേണ്ടിവന്നു.
526 ആഗസ്റ്റ് 30നു റവീനയിൽ ഇദ്ദേഹം നിര്യാതനായി.
അതോടുകൂടി ഇദ്ദേഹം സ്ഥാപിച്ച സാമ്രാജ്യവും നാമാവശേഷമായി.
അവലംബം കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ തിയൊഡോറിക് എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
തിയേട്രം ഫാർമെ ഇംഗ്ലീഷ് വിലാസം https://ml.wikipedia.org/wiki/Theatrum_Farme
കൃഷിയുമായി ബന്ധപ്പെട്ട നാട്ടറിവുകളും ഇന്ത്യയിലെ കാർഷിക കലാരൂപങ്ങളും നാടകവും ഒരുമിക്കുന്ന പദ്ധതിയാണ് തിയേട്രം ഫാർമെ .
കേരള സർക്കാർ സ്ഥാപനമായ ഭാരത് ഭവനാണ് ഈ പദ്ധതി നടപ്പിലാക്കി വരുന്നത് .
തരിശുകിടക്കുന്ന കൃഷിഭൂമിയിൽ നാട്ടുകലാകാരന്മാരെക്കൂടി ഉൾപ്പെടുത്തി ജൈവകൃഷിയുടെ ഒപ്പം നാടകവും പരിശീലിപ്പിച്ച് വിത്തൊരുക്കുന്നതുമുതൽ വിളവെടുപ്പുവരെ നീണ്ടു നിൽക്കുന്ന ഒരു കലാപ്രവർത്തനമാണിത്.
2018-ൽ ഭാരത് ഭവൻ മെമ്പർ സെക്രട്ടറിയായ നാടക-ചലച്ചിത്ര സംവിധായകൻ പ്രമോദ് പയ്യന്നൂരാണ് ഈ പദ്ധതിക്ക് രൂപം നൽകിയത് .
ഇതിന്റെ ആദ്യപടിയായി തിരുവനന്തപുരം ജില്ലയിലെ വാമനപുരം പഞ്ചായത്തിലെ കളമച്ചൽ പാടശേഖരത്തിൽ ഈ പദ്ധതി പ്രകാരം നെൽകൃഷി നടത്തുകയും വിളവ് പത്തനാപുരം ഗാന്ധിഭവനിൽ വിതരണം ചെയ്യുകയുമായിരുന്നു.
അവലംബം ↑ madhyamam.com ശേഖരിച്ച തീയതി 13.07.2021 1 2 kalakaumudi.com ശേഖരിച്ച തീയതി 13.07.2021 ↑ newindianexpress.com ശേഖരിച്ച തീയതി 13.07.2021
ദ്വൈവാരിക ഇംഗ്ലീഷ് വിലാസം https://ml.wikipedia.org/wiki/Biweekly_magazine
രണ്ടാഴ്ചയിൽ ഒരിക്കൽ വീതം പ്രസിദ്ധീകരിക്കുന്ന സ്വതന്ത്ര പ്രസിദ്ധീകരണമാണ് ദ്വൈവാരിക .
പത്രങ്ങളുടെ കൂടെ സൗജന്യമായോ ചുരുങ്ങിയ അധികനിരക്കിലോ പതിനഞ്ചു ദിവസത്തിലൊരിക്കൽ‌ നൽ‌കുന്ന പ്രസിദ്ധീകരണങ്ങളെ ഈ ഗണത്തിൽ പെടുത്താറില്ല.
രജിസ്ട്രാർ‌ ഓഫ്  ന്യൂസ് പേപ്പേഴ്സ്  ഇന്ത്യയുടെ നിബന്ധനകൾ‌ക്കും അനുമതിക്കും വിധേയമായാണ് ഇന്ത്യയിൽ അച്ചടിച്ച ദ്വൈവാരികകൾ‌ പ്രസിദ്ധീകരിക്കുന്നത്.
മലയാളത്തിലുള്ള ദ്വൈവാരികകൾ രാഷ്ട്രനാളം വനിത കന്യക ഗൃഹലക്ഷ്മി പി.എസ്.സി. ബുള്ളറ്റിൻ‌ സത്യധാര തേജസ് വിവേകം ധനം ക്രൈം ഫയർ‌ കുട്ടികളുടെ ദ്വൈവാരികകൾ‌ ബാലരമ അമർ‌ ചിത്രകഥ തത്തമ്മ മലർ‌വാടി യുറീക്ക ബാലമംഗളം ചിത്രകഥ കളിച്ചെപ്പ് കുട്ടികളുടെ ദീപിക പ്രസിദ്ധീകരണം നിലച്ചുപോയ ദ്വൈവാരികകൾ‌ പാവക്കുട്ടി പൂമ്പാറ്റ അമർ‌ ചിത്രകഥ ലാലുലീല മനോരമ കോമിക്സ് രാഷ്ട്രനാദം (മംഗളം) ബാലമംഗളം മഞ്ചാടി പാൽക്കോ ക്രൈം സ്ട്രീറ്റ് ലൈറ്റ് (കൊച്ചി) പൗരപ്രഭ മുത്ത് മുത്തുചിപ്പി വാർത്ത മംഗളം മംഗളം പ്ലസ് തത്തമ്മ മണ്ടൂസ് ക്രൈം (ലിസ്റ്റ് അപൂർ‌ണ്ണമാണ്)
ദൗലത് ബെഗ് ഓൾഡി ഇംഗ്ലീഷ് വിലാസം https://ml.wikipedia.org/wiki/Daulat_Beg_Oldi ലഡാക്കിന്റെ വടക്കേ അറ്റത്താണ് ദൗലത് ബെഗ് ഓൾഡി
ലഡാക്കിന് സമീപമുള്ള ഇന്ത്യൻ ഭൂപ്രദേശമാണ് ദൗലത് ബെഗ് ഓൾഡി .
സമുദ്രനിരപ്പിൽനിന്ന് 16,700 അടി ഉയരത്തിലുള്ള ഈ സ്ഥലത്താണ് ലോകത്തെ ഏറ്റവും ഉയർന്ന വിമാനത്താവളമുള്ളത്.
1962ലെ യുദ്ധകാലത്താണ് ഇന്ത്യ ഇവിടെ വിമാനത്താവളം സ്ഥാപിച്ചത്.
2013 ലെ ചൈനീസ് കടന്നു കയറ്റം
2013 ഏപ്രിൽ 15 ന് ലഡാക്കിന് സമീപമുള്ള ദെപ്‌സാങ് താഴ്‌വരയിൽ ഇന്ത്യയുടെ ഭൂഭാഗത്ത് 10 കിലോമീറ്റർ ഉള്ളിൽക്കടന്ന് ചൈന പോസ്റ്റ് സ്ഥാപിച്ചു.
ദൗലത് ബെഗ് ഓൾഡിയിലെ ഇന്ത്യയുടെ നിർമിതികൾ നീക്കം ചെയ്യണമെന്നായിരുന്നു ചൈനയുടെ ആവശ്യം.
നേർക്കുനേർ നിലയുറപ്പിച്ചിരുന്ന ഇന്ത്യയുടെയും ചൈനയുടെയും സൈനികർ, ഇരുരാജ്യങ്ങളുടെയും പ്രതിനിധികൾ പങ്കെടുത്ത ഉന്നതതല യോഗത്തിൽ ഉണ്ടായ ധാരണയെ തുടർന്ന് പിന്മാറി.
രണ്ട് ചൈനീസ് ഹെലികോപ്റ്ററുകൾ ഇന്ത്യയുടെ ആകാശ മേഖലയിലേക്ക് കടന്നു കയറി, ചൈനീസ് പോസ്റ്റിലെ പട്ടാളക്കാർക്ക് ആഹാരവും മറ്റും എത്തിച്ചിരുന്നു.
അവലംബം ↑ {{ cite news }} : Check date values in: | accessdate= and | date= ( help ) ↑ {{ cite news }} : Check date values in: | accessdate= and | date= ( help ) ↑
ദൗലത്താബാദ് ഇംഗ്ലീഷ് വിലാസം https://ml.wikipedia.org/wiki/Daulatabad,_Maharashtra മുഗൾ പവിലിയൻ ദൗലത്താബാദ് കോട്ട
മഹാരാഷ്ട്രയിലെ ഔറംഗബാദ് ജില്ലയിലുള്ള ഒരു പട്ടണമാണ് ദൗലത്താബാദ് .
ഔറംഗബാദിന് 14.5 കി.
വടക്കുപടിഞ്ഞാറായി സ്ഥിതിചെയ്യുന്നു.
കോട്ടകൊത്തളങ്ങളാൽ ചുറ്റപ്പെട്ടിരിക്കുന്ന ഈ പട്ടണം മധ്യകാല ഘട്ടത്തിൽ ഏറെ പ്രശസ്തമായിരുന്നു.
ചരിത്രപരമായും മതപരമായും ഏറെ പ്രാധാന്യമുള്ള പട്ടണമാണ് ദൌലത്താബാദ്.
മുസ്ലീം വാസ്തുവിദ്യ
മുസ്ലിം വാസ്തുവിദ്യാ മാതൃകയിൽ നിർമിച്ച കെട്ടിടങ്ങളാണ് ഇവിടത്തെ മുഖ്യ ആകർഷണം.
13-ആം നൂറ്റാണ്ടിലെ വലിയ കോട്ടയാണ് ദൗലത്താബാദിലെ ശ്രദ്ധാകേന്ദ്രം.
സുമാർ 180 മീറ്ററാണ് ഇതിന്റെ ഉയരം.
1453-ൽ നിർമിച്ച ചാന്ദ്മിനാർ എന്ന വിജയസ്തംഭം, മുഗൾ ചക്രവർത്തി ഷാജഹാൻ ധ്യാനത്തിനും വിശ്രമത്തിനും ഉപയോഗിച്ചിരുന്ന ബറാദരി എന്ന രമ്യഹർമ്മ്യം, മുസ്ലിം -ജൈന- ഹിന്ദു മതസ്ഥരുടെ ആരാധനാലയങ്ങൾ തുടങ്ങിയവ ഈ പ്രദേശത്തിന് ഏറെ വിനോദസഞ്ചാരപ്രാധാന്യം നേടിക്കൊടുത്തിരിക്കുന്നു.
യാദവ രാജാവായിരുന്ന ബില്ലാമയാണ് ദൗലത്താബാദ് സ്ഥാപിച്ചത് എന്നാണ് അനുമാനം.
അന്ന് ദേവഗിരി എന്ന പേരിലാണ് പട്ടണം അറിയപ്പെട്ടത്.
13-ആം നൂറ്റാണ്ടിൽ ദേവഗിരി അലാവുദ്ദീൻ കിൽജിയുടെ ആക്രമണത്തിനു വിധേയമായി.
ദക്ഷിണേന്ത്യയിലേക്ക് തന്റെ അധീശത്വം വ്യാപിപ്പിക്കുവാനുള്ള ആഗ്രഹവും ദേവഗിരിയുടെ അളവറ്റ സമ്പത്തുമായിരുന്നു വിന്ധ്യയ്ക്ക് തെക്കോട്ടു നീങ്ങാൻ അലാവുദ്ദീനെ പ്രേരിപ്പിച്ചത്.
1296-ൽ അലാവുദ്ദീനുമായുള്ള യുദ്ധത്തിൽ പരാജയപ്പെട്ടതോടെ സന്ധിക്കു മുതിർന്ന ദേവഗിരിയിലെ രാമചന്ദ്ര രാജാവ് വർഷംതോറും ഡൽഹിക്കു കപ്പം നൽകാൻ തയ്യാറായി.
എന്നാൽ, ഇതിൽ വീഴ്ചവരുത്തിയ പശ്ചാത്തലത്തിൽ മാലിക് കഫൂറിന്റെ (അലാവുദ്ദീന്റെ സേനയുടെ ജനറൽ) നേതൃത്വത്തിലുള്ള കിൽജിസേന ദേവഗിരി ആക്രമിക്കുകയും യാദവരെ പരാജയപ്പെടുത്തുകയും ചെയ്തു (1307).
അലാവുദ്ദീന്റെ സന്നിധിയിൽ ഹാജരാക്കപ്പെട്ട രാമചന്ദ്രനെയും കുടുംബത്തെയും സുൽത്താൻ ബഹുമാനപൂർവമാണ് സ്വീകരിച്ചത്.
ദേവഗിരിയുടെ രാജപദവി അലാവുദ്ദീൻ ഇദ്ദേഹത്തിനു തിരിച്ചുനൽകിയതോടെ രാമചന്ദ്രൻ സുൽത്താന്റെ അനുഭാവിയായി മാറി.
തുടർന്ന് ഡെക്കാൺ, ദക്ഷിണേന്ത്യ എന്നിവിടങ്ങളിലേക്കുള്ള കിൽജികളുടെ സൈനിക പര്യടനങ്ങളിലെ ഒരു ഇടത്താവളമായി ദേവഗിരി വർത്തിച്ചു.
രാമചന്ദ്രന്റെ മരണശേഷം അധികാരത്തിൽ വന്ന സിങ്കാന II-ആമൻ (രാമചന്ദ്രന്റെ പുത്രൻ) ഡൽഹിയിൽനിന്ന് സ്വാതന്ത്യം പ്രഖ്യാപിച്ച സാഹചര്യത്തിൽ ദേവഗിരി ആക്രമിച്ച മാലിക് കഫൂർ ആ രാജ്യത്തെ ഡൽഹി സുൽത്താനേറ്റിന്റെ ഭാഗമാക്കി (1313).
ഡൽഹിക്ക് വെല്ലുവിളി ഉയർത്തിക്കൊണ്ട് 1316-ൽ ഹരപാലദേവൻ (രാമചന്ദ്രന്റെ മരുമകൻ) സ്വാതന്ത്യം പ്രഖ്യാപിച്ചെങ്കിലും 1318-ൽ മുബാരക് (അലാവുദ്ദീന്റെ പുത്രൻ) ദേവഗിരി വീണ്ടെടുത്തു.
മുഹമ്മദ് ബിൻ തുഗ്ളക്ക് ഭരണ സൗകര്യത്തിനായി 1327-ൽ തലസ്ഥാനം ഡൽഹിയിൽനിന്ന് ദേവഗിരിയിലേക്കു മാറ്റിയെങ്കിലും ഡൽഹിയെ വീണ്ടും തലസ്ഥാനമാക്കി.
ഇദ്ദേഹമായിരുന്നു ദേവഗിരിയെ ദൌലത്താബാദ് എന്നു നാമകരണം ചെയ്തത്.
തുഗ്ലക്കിന്റെ ഭരണത്തിൽ അമർഷംപൂണ്ട ഡെക്കാണിലെ പ്രഭുക്കന്മാർ ദൗലത്താബാദ്കോട്ട പിടിച്ചെടുക്കുകയും സ്വതന്ത്ര ബാഹ്മനി സാമ്രാജ്യത്തിന് അടിത്തറ ഇടുകയും ചെയ്തു (1347).
ദൗലത്താബാദിൽ വച്ചായിരുന്നു അലാവുദ്ദീൻ ബാഹ്മൻ ഷായുടെ (ബാഹ്മനി രാജ്യത്തിന്റെ സ്ഥാപകൻ) സ്ഥാനാരോഹണ ചടങ്ങുകൾ നടന്നത്.
ഭരണ സൌകര്യത്തിനായി സാമ്രാജ്യത്തെ ദൗലത്താബാദ് ഉൾപ്പെടെ നാല് പ്രവിശ്യകളായി ഇദ്ദേഹം വിഭജിച്ചിരുന്നു.
15-ആം നൂറ്റാണ്ടോടെ ശിഥിലമായിത്തീർന്ന ബാഹ്മനി രാജ്യം ബിജാപ്പൂർ , ഗോൽക്കൊണ്ട, അഹമ്മദ്നഗർ, ബീദാർ, ബീറാർ എന്നീ അഞ്ച് സ്വതന്ത്ര രാജ്യങ്ങളായി വിഭജിക്കപ്പെട്ടു.
1499-ൽ ദൗലത്താബാദ് അഹമ്മദ്നഗറിന്റെ സ്ഥാപകനായ മാലിക് അഹമ്മദിന്റെ അധീനതയിലായി.
1633-ൽ മുഗൾ ജനറലായിരുന്ന മഹബത് ഖാൻ ദൗലത്താബാദ് പിടിച്ചടക്കുന്നതുവരെ ഇവിടം അഹമ്മദ്നഗറിന്റെ അധീനതയിലായിരുന്നു.
മുഗളർക്കുശേഷം നൈസാം (ഹൈദരാബാദ്), മറാത്തർ എന്നിവരായിരുന്നു ദൗലത്താബാദിൽ അധീശത്വം സ്ഥാപിച്ചിരുന്നത്.
ചിത്രശാല പുറത്തേക്കുള്ള കണ്ണികൾ http://www.indianetzone.com/8/daulatabad_maharashtra.htm http://www.maharashtratourism.gov.in/MTDC/HTML/MaharashtraTourism/TouristDelight/Forts/Forts.aspx?strpage=DevagiriDaulatabadFort.html http://www.whereincity.com/photo-gallery/forts/daulatabad-fort-406.htm Archived 2012-01-25 at the Wayback Machine .
http://www.mapsofindia.com/maps/maharashtra/tourism/daulatabad.html കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ദൗലത്താബാദ് എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ദർഗാവ് ഇംഗ്ലീഷ് വിലാസം https://ml.wikipedia.org/wiki/Dargavs
ഗിസൽഡോൻ നദിയുടെ തീരത്തുള്ള റഷ്യയിലെ റിപ്പബ്ലിക് ഓഫ് നോർത്ത് ഓസ്സെറ്റിയ-അലാനിയയിലെ പ്രിഗൊറോഡൊനി ജില്ലയിലെ ഒരു ഗ്രാമമാണ് ദർഗാവ് ( Ossetic : Дæргъæвс , Dærğævs ).
ദർഗാവ് എന്നാണ് ഈ ഗ്രാമത്തിന്റെ പേരെങ്കിലും "മരിച്ചവരുടെ നഗരം" എന്നാണ് ഈ പ്രദേശത്തെ വിശേഷിപ്പിക്കുന്നത്.
ടാഗോർറിയയിലെ ഓസ്സെറ്റിയൻ പ്രവിശ്യയുടെ കേന്ദ്രമായിരുന്നു ദർഗാവ്സ്.
മരിച്ചവരുടെ നഗരം Picture of Dargavs
ഡാർഗാവ്സ് ഗ്രാമത്തിന് പുറത്ത് "മരിച്ചവരുടെ നഗരം" എന്ന് വിളിക്കുന്ന ഒരു അലാനിയൻ നെക്രോപോളിസ് ഉണ്ട്.
99 വ്യത്യസ്ത ശവകുടീരങ്ങളും നിലവറകളും ഇതിൽ ഉൾപ്പെടുന്നു.
ചില സ്രോതസ്സുകൾ പറയുന്നത് നിലവറകളിൽ ഏറ്റവും പഴക്കം ചെന്നത് പന്ത്രണ്ടാം നൂറ്റാണ്ടിലേതാണെന്നും എന്നാൽ മറ്റുചിലത് ഏറ്റവും പഴയ നിലവറ പതിനാലാം നൂറ്റാണ്ടിലേതാണെന്നും ചിലത് 16 ആം നൂറ്റാണ്ടിലേതാണെന്നും പറയുന്നു.
സമുച്ചയത്തിന്റെ പിൻഭാഗത്ത് ഒരു ഗോപുരം കാണാം.
അതിന്റെ മുകൾഭാഗം നശിപ്പിക്കപ്പെട്ടിരുന്നു.
വാസ്തുവിദ്യ അവലംബം
ദ്വൈതമു സുഖമാ
ത്യാഗരാജസ്വാമികൾ രീതിഗൗളരാഗത്തിൽ ചിട്ടപ്പെടുത്തിയ ഒരു കൃതിയാണ് ദ്വൈതമു സുഖമാ .
ദ്വൈതമു സുഖമാ അദ്വൈതമു സുഖമാ അനുപല്ലവി
ചൈതന്യമാവിനു സർവസാക്ഷി വിസ്താരമുഗാനു തെൽപുമു നാതോ ചരണം
ഗഗന പവന തപന ഭുവനാദ്യവനിലോ നഗധരാജ ശിവേന്ദ്രാദി സുരുലലോ ഭഗവദ്ഭക്ത വരാഗ്രേസരുലലോ ബാഗ രമിഞ്ചേ ത്യാഗരാജാർച്ചിത അർത്ഥം അവലംബം പുറത്തേക്കുള്ള കണ്ണികൾ എം ഡി രാമനാഥന്റെ ആലാപനം പാലക്കാട് രാമപ്രസാദിന്റെ ആലാപനം നിഷ രാജഗോപാലിന്റെ ആലാപനം
ദൗലോവാൾ
പഞ്ചാബ് സംസ്ഥാനത്തെ കപൂർത്തല ജില്ലയിലെ ഒരു വില്ലേജാണ് ദൗലോവാൾ.
കപൂർത്തല ജില്ല ആസ്ഥാനത്തുനിന്നും 10 കിലോമീറ്റർ അകലെയാണ് ദൗലോവാൾ സ്ഥിതിചെയ്യുന്നത്.
ദൗലോവാൾ വില്ലേജിന്റെ പരമാധികാരി സർപഞ്ചാണ് .
2011 ലെ ഇന്ത്യൻ കാനേഷുമാരി വിവരമനുസരിച്ച് ദൗലോവാൾ ൽ 64 വീടുകൾ ഉണ്ട്.
ഇതിൽ 131 പുരുഷന്മാരും 144 സ്ത്രീകളും ഉൾപ്പെടുന്നു.
ദൗലോവാൾ ലെ സാക്ഷരതാ നിരക്ക് 60.73 ശതമാനമാണ്.
ദൗലോവാൾ ലെ 6 വയസ്സിനു താഴെയുള്ള കുട്ടികളുടെ എണ്ണം 39 ആണ്.
ഇത് ദൗലോവാൾ ലെ ആകെ ജനസംഖ്യയുടെ 14.18 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 91 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു.
ഇതിൽ 61 പുരുഷന്മാരും 30 സ്ത്രീകളും ഉണ്ട്.
2011 ലെ കാനേഷുമാരി പ്രകാരം 69.23 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 9.89 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
ദൗലോവാൾ ലെ 0  പേരും പട്ടിക ജാതി വിഭാഗത്തിൽ പെടുന്നു.
ജനസംഖ്യാവിവരം വിവരണം ആകെ സ്ത്രീ പുരുഷൻ ആകെ വീടുകൾ 64 - - ജനസംഖ്യ 275 131 144 കുട്ടികൾ (0-6) 39 26 13 പട്ടികജാതി 0 0 0 പട്ടിക വർഗ്ഗം 0 0 0 സാക്ഷരത 60.73 % 48.5 % 51.5 % ആകെ ജോലിക്കാർ 91 61 30 ജീവിതവരുമാനമുള്ള ജോലിക്കാർ 63 45 18 താത്കാലിക തൊഴിലെടുക്കുന്നവർ 9 5 4 കപൂർത്തല ജില്ലയിലെ വില്ലേജുകൾ പുറത്തേക്കുള്ള കണ്ണികൾ കപൂർത്തല ജില്ലയിലെ വില്ലേജുകൾ അവലംബങ്ങൾ
ദൗവ്വാല
ദൗവ്വാല Douala ( ജർമ്മൻ : Duala ) ആഫ്രിക്കൻ രാജ്യമായ കാമറൂണിലെ ഏറ്റവും വലിയ നഗരമാണ്.
കാമറൂണിന്റെവ് ലിറ്റോറൽ പ്രദേശത്തിന്റെ തലസ്ഥാനവുമാണ്, മദ്ധ്യാഫ്രിക്കയിലെ ഏറ്റവും വലിയ തുറമുഖവും ഏറ്റവും വലിയ അന്താരാഷ്ട്ര വിമാനത്താവളവും ഇവിടെ സ്ഥിതിചെയ്യുന്നു.
കാമറൂണിന്റെ വാണിജ്യതലസ്ഥാനവും കൂടിയാണ്.
ഗാബോൺ , കോങ്കോ, ചാഡ് , ഇക്വറ്റോറിയൽ ഗിനിയ എന്നിവയുടേയും വാണിജ്യകേന്ദ്രമാണീ പട്ടണം.
3,000,000 ആണിവിടുത്തെ ജനസംഖ്യ.
വൗറി നദി യുടെ കരയിലാണ് ഈ പട്ടണം സ്ഥിതിചെയ്യുന്നത്.
1472ൽ പോർച്ചുഗീസുകാർ ആണ് ഇവിടം ആദ്യമായി സന്ദർശിച്ച വിദേശികൾ.
The German corvette SMS OLGA at the bombardment of Hickorytown, Cameroon (today Duala) on December 21, 1884 ↑
ദൻവാർ ഇംഗ്ലീഷ് വിലാസം https://ml.wikipedia.org/wiki/Danwar_language
അൻപതിനായിരത്തോളം വരുന്ന ഒരു ഇന്തോ-ആര്യൻ വംശജർ നേപ്പാളിന്റെ ചില ഭാഗങ്ങളിൽ സംസാരിക്കുന്ന ഒരു ഭാഷയാണ് ദൻവാർ (ദനുവാർ, ഡെൻവാർ, ധൻവർ, ധൻവാർ എന്നും അറിയപ്പെടുന്നു).
ഇത് ബോട്ടെ-ദാറായിക്ക് സമീപമാണ്.
എന്നാൽ ഇൻഡോ-ആര്യൻ ഭാഷകളിൽ തരംതിരിക്കപ്പെട്ടിട്ടില്ല.
ദൻവർ റായ് എന്ന് വിളിക്കുന്ന ഒരു ഇനം, ഇത് ടിബറ്റോ-ബർമാൻ കുടുംബത്തിലെ റായിയുമായി ബന്ധപ്പെട്ടതല്ല.
ദൗത്യം ഇംഗ്ലീഷ് വിലാസം https://ml.wikipedia.org/wiki/Douthyam
അനിലിന്റെ സംവിധാനത്തിൽ മോഹൻലാൽ , സുരേഷ് ഗോപി , വിജയരാഘവൻ , പാർ‌വ്വതി , ലിസി എന്നിവർ പ്രധാനവേഷങ്ങളിൽ അഭിനയിച്ച് 1989-ൽ പ്രദർശനത്തിനിറങ്ങിയ ഒരു മലയാളചലച്ചിത്രമാണ് ദൗത്യം .
സഫ്രോൺ മൂവി ഇന്റർനാഷണലിന്റെ ബാനറിൽ സഫ്രോൺ മൂവി മേക്കേഴ്സ് നിർമ്മിച്ച ഈ ചിത്രം വിതരണം ചെയ്തത് ചലച്ചിത്ര ആണ്.
കഥയും തിരക്കഥയും സംഭാഷണവുമെഴുതിയത് പ്രമുഖ പരസ്യകലാകാരനായ ബി. അശോക് (ഗായത്രി അശോകൻ) ആണ്.
അഭിനേതാക്കൾ അഭിനേതാവ് കഥാപാത്രം മോഹൻലാൽ റോയ് ജേക്കബ് തോമസ് സുരേഷ് ഗോപി സുരേഷ് നായർ വിജയരാഘവൻ രാജീവ് കുമാർ എം.ജി. സോമൻ മാധവൻ നായർ പ്രതാപചന്ദ്രൻ ശേഖർ ശ്രീനാഥ് ബാബു ആന്റണി കൊല്ലം തുളസി പാർ‌വ്വതി ബിജി ലിസി ലിസ സംഗീതം
അണിയറ പ്രവർത്തകർ ഛായാഗ്രഹണം ജയാനൻ വിൻസെന്റ് , ജെ. വില്ല്യംസ് ചിത്രസം‌യോജനം കെ. നാരായണൻ കല രാധാകൃഷ്ണൻ ചമയം മോഹൻ വസ്ത്രാലങ്കാരം എം.എം. കുമാർ സംഘട്ടനം ത്യാഗരാജൻ പരസ്യകല ഗായത്രി ലാബ് ജെമിനി കളർ ലാബ് നിശ്ചല ഛായാഗ്രഹണം എൽ. സൌന്ദരരാജൻ എഫക്റ്റ്സ് പ്രകാശ് , മുരുകേഷ് വാർത്താപ്രചരണം രഞ്ജി നിർമ്മാണ നിയന്ത്രണം രാജു ഞാറയ്ക്കൽ നിർമ്മാണ നിർവ്വഹണം പീറ്റർ ഞാറയ്ക്കൽ റീ റെക്കോറ്ഡിങ്ങ് പല്ലവി ആർട്സ് വാതിൽപുറചിത്രീകരണം ജൂബിലി സിനി യൂണിറ്റ് അസിസ്റ്റന്റ് ഡയറൿടർ ജോമോൻ പുറത്തേക്കുള്ള കണ്ണികൾ ദൗത്യം ഇന്റർനെറ്റ് മൂവി ഡാറ്റാബേസിൽ ദൗത്യം – മലയാളസംഗീതം.
ദൗസ ജില്ല ഇംഗ്ലീഷ് വിലാസം https://ml.wikipedia.org/wiki/Dausa_district ദൗസ ജില്ല
രാജസ്ഥാൻ സംസ്ഥാനത്തിലെ ഒരു ജില്ലയാണ് ദൗസ ജില്ല .
1991-ൽ ജില്ല രൂപീകരിക്കപ്പെട്ടു.
ജില്ലയുടെ ആസ്ഥാനം ദൗസ പട്ടണമാണ്.
വിസ്തീർണം - 3,432 ച.
ജനസംഖ്യ: 13,16, 790 (2001); ജനസാന്ദ്രത: 384/ച.
അതിരുകൾ: വടക്ക് ആൽവാർ ജില്ല കിഴക്കും തെക്കും സവായ് ജില്ലയും മാധോപൂർ ജില്ലയും പടിഞ്ഞാറ് ജയ്പൂർ ജില്ല.
ആരവല്ലി നിരകളുടെ തുടർച്ചയായ മലനിരകൾ (ഉയരം സു. 200 മീ.) ഈ ജില്ലയിലുണ്ട്.
മണലും കാറ്റിനാൽ നിക്ഷേപിക്കപ്പെടുന്ന മണൽ മണ്ണും എക്കൽ മണ്ണും സമൃദ്ധമായി കാണപ്പെടുന്ന ഇവിടെ വനങ്ങൾ പൊതുവേ കുറവാണ്.
ബൻഗംഗയും മോറെലുമാണ് പ്രധാന നദികൾ .
ജയ്പൂർ നഗരത്തിന്റെ പ്രധാന ശുദ്ധജല സ്രോതസ്സാണ് ബൻഗംഗ നദി.
മുഖ്യമായും മഴയെ ആശ്രയിച്ചുള്ള കൃഷിയാണ് ജില്ലയിലേത്.
ജലസേചനത്തിനുവേണ്ടി കുഴൽക്കിണറുകളെയും കനാലുകളെയും ആശ്രയിക്കുന്നതും വിരളമല്ല.
ഗോതമ്പ് , ബാർലി , നിലക്കടല , ചോളം , പയറുവർഗങ്ങൾ തുടങ്ങിയവ ദൗസയിലെ മുഖ്യ വിളകളാണ്.
കന്നുകാലി- കോഴി - പന്നി വളർത്തലിനും ജില്ലയുടെ ധനാഗമ മാർഗ്ഗത്തിൽ പ്രധാന സ്ഥാനമുണ്ട്.
വ്യവസായ മേഖല വികസിതമല്ല.
എന്നാൽ മാർബിൾ പ്രതിമകൾ, തുകൽ പാദരക്ഷകൾ , കാർപെറ്റുകൾ തുടങ്ങിയവയുടെ നിർമ്മാണം, ബീഡി തെറുപ്പ് എന്നിവയെ കേന്ദ്രീകരിച്ച് ചില ചെറുകിട വ്യവസായങ്ങൾ ജില്ലയിലുണ്ട്.
2001-ലെ കണക്കനുസരിച്ച് 62.75% ആയിരുന്നു ജില്ലയിലെ സാക്ഷരതാ നിരക്ക്.
ജനങ്ങളിൽ ഭൂരിഭാഗവും ഹിന്ദി , രാജസ്ഥാനി എന്നീ ഭാഷകൾ ഉപയോഗിക്കുന്നു.
രാജകീയ സംസ്കൃത കോളജ് സഞ്ജയ റ്റി.
കോളജ്
എന്നിവ ഉൾപ്പെടെ ഏതാനും വിദ്യാഭ്യാസ സ്ഥാപനങ്ങൾ ജില്ലയിൽ പ്രവർത്തിക്കുന്നുണ്ട്.
ജില്ലയിലെ പ്രധാന ആകർഷണങ്ങൾ ദൗസകോട്ട നീൽകണ്ഠ മഹാദിയോ ക്ഷേത്രം മെഹന്തിപൂർ ബാലാജി ക്ഷേത്രം (ബിനോറി) സോമനാഥ ക്ഷേത്രം സഹജ്നാഥ ക്ഷേത്രം ഗുപ്തേശ്വർ ക്ഷേത്രം രഘുനാഥ്ജി ക്ഷേത്രം ദുർഗാമാതാ ക്ഷേത്രം പൌതാമാന ക്ഷേത്രം സൂഫിവര്യനായ ഹസറത് ജമാൽ സാഹിബിന്റെ ദർഗ
എന്നിവയാണ് ജില്ലയിലെ പ്രധാന ആകർഷണങ്ങൾ.
ഈ പ്രദേശത്തുനിന്ന് മധ്യകാലഘട്ടത്തിലേതെന്നു കരുതപ്പെടുന്ന ചരിത്രാവശിഷ്ടങ്ങൾ കണ്ടെത്തിയിട്ടുണ്ട്.
പശ്ചിമ റെയിൽവേയിലെ മീറ്റർഗേജ് റെയിൽ ശൃംഖല ജില്ലയിൽ വിപുലമായ ഗതാഗത സൗകര്യങ്ങളൊരുക്കുന്നു.
ഡൽഹി - അഹമ്മദാബാദ് , ആഗ്രാ -ജോധ്പൂർ പാതകളിലെ ഒരു മുഖ്യ പട്ടണമാണ് ദൗസ.
ജില്ലയിലെ റോഡ് ഗതാഗത ശൃംഖലയും താരതമ്യേന വികസിതമാണ്.
ദേശീയപാത -1 ദൗസയെ ജയ്പൂർ , ബിക്കാനീർ, ആഗ്ര എന്നീ നഗരങ്ങളുമായി ബന്ധിപ്പിക്കുന്നു.
ജയ്പൂരാണ് ഏറ്റവും സമീപത്തുള്ള വിമാനത്താവളം.
പുറത്തേക്കുള്ള കണ്ണികൾ http://www.mapsofindia.com/maps/rajasthan/districts/dausa.htm http://www.onefivenine.com/india/villag/Dausa/ http://www.census2011.co.in/census/district/434-dausa.html കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ദൗസ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ടിൻഡൽ പ്രഭാവം ഇംഗ്ലീഷ് വിലാസം https://ml.wikipedia.org/wiki/Tyndall_effect ടിൻഡൽ പ്രഭാവം മൂലമുണ്ടാകുന്ന പ്രകാശത്തിന്റെ നാടകൾ
കൊളോയിഡുകൾ പോലെ സൂക്ഷ്മകണികകൾ നിറഞ്ഞ മാധ്യമങ്ങളിലൂടെ സഞ്ചരിക്കുമ്പോൾ പ്രകാശത്തിന് അതിന്റെ പാതയിലുണ്ടാകുന്ന വിസരണത്തെ ടിൻഡൽ പ്രഭാവം എന്നു പറയുന്നു.
പത്തൊമ്പതാം നൂറ്റാണ്ടിൽ ജീവിച്ചിരുന്ന ജോൺ ടിൻഡൽ എന്ന ഐറിഷ് ഭൗതിക ശാസ്ത്രജ്ഞനാണ് ഇതു കണ്ടെത്തിയത്.
40 നാനോമീറ്ററിനടുത്തു മാത്രം വ്യാസമുള്ള കണികകൾ മൂലം സംഭവിക്കുന്ന റെയ്‌ലീ വിസരണത്തിൽ നിന്നും വത്യസ്തമാണ് ടിൻഡൽ പ്രഭാവം.
പ്രകാശത്തിന്റെ തരംഗദൈർഘ്യത്തിനടുത്തു വലിപ്പമുള്ള കണികളാണ് ടിൻഡൽ പ്രഭാവം സാധ്യമാക്കുന്നത്.
സിഗരറ്റ് പുക നീലനിറത്തിൽ കാണപ്പെടുന്നത് ഈ പ്രഭാവം മൂലമാണ്.
ഇതിന് ടിൻഡൽ ബ്ലൂ എന്നു പറയുന്നു.
മരങ്ങൾക്കിടയിലൂടെ മൂടൽ മഞ്ഞിലൂടെ അരിച്ചിറങ്ങുന്ന പ്രകാശം നാടകൾ പോലെ കാണപ്പെടുന്നതും ടിൻഡൽ പ്രഭാവത്തിനുദാഹരണമാണ്.
മെലാനിൻ കുറവുള്ള ഐറിസിൽ സംഭവിക്കുന്ന ടിൻഡൽ വിസരണമാണ് കണ്ണുകളുടെ  നീലനിറത്തിനു കാരണം.
അതിസൂക്ഷ്മദർശിനി, നെഫലോമീറ്റർ തുടങ്ങിയ ഉപകരണങ്ങളുടെ പ്രവർത്തനതത്ത്വം ടിൻഡൽ വിസരണമാണ്.
ഇതും കാണുക വിസരണം A blue iris
ടിർഗ്വ ദേശീയോദ്യാനം
ടിർഗ്വ ദേശീയോദ്യാനം ( Spanish : Parque nacional Tirgua ), വെനിസ്വേലയിലെ ഒരു ദേശീയോദ്യാനമാണ്.
ഇത് ജനറൽ മാനുവൽ മാൻ‍റിക്വെ ദേശീയോദ്യാനം എന്നും അറിയപ്പെടുന്നു.
ദേശീയോദ്യാനത്തിൻറെ പേരിനു നിദാനമായ ടിർഗ്വ നദി യുടേതുൾപ്പെടെ അനവധി ജലപാതകളുടെ അത്യുന്നതഭാഗങ്ങളെ ഇത് സംരക്ഷിക്കുന്നു.
കൊജെഡെസ് സംസ്ഥാനത്തെ മുനിസിപ്പാലിറ്റികളായ സാൻ കാർലോസ്, ആൻസോട്ടെഗ്യൂയി എന്നിവയ്ക്കിടയിലും യരക്വെ സംസ്ഥാനത്തെ നിർഗ്വ മുനിസിപ്പാലിറ്റിയിലുമായി സ്ഥിതി ചെയ്യുന്ന ഈ ദേശീയോദ്യാനത്തിൻറെ ഏകദേശ വിസ്തീർണ്ണം 910 ചതുരശ്ര കിലോമീറ്ററാണ്.
ഇതിൽ ഇലപൊഴിയും വനങ്ങളും അർദ്ധ ഇലപൊഴിയും വനങ്ങളും അതോടൊപ്പം നിരവധി ഉൾപ്പെടുന്നു.
സസ്തനികളിൽ അരഗ്വാറ്റോ കപ്പൂച്ചിൻ കുരങ്ങുകൾ , കുനഗ്വാരോകൾ , ടാപിറുകൾ എന്നിവ ഉൾപ്പെടുന്നു.
ടിൽട്ട് ഇംഗ്ലീഷ് വിലാസം https://ml.wikipedia.org/wiki/Tilt മുൻ ഭാഗത്തെ ടിൽറ്റ്
മൂവി ക്യാമറയുടെ ലംബതലത്തിലുള്ള ചലനം.
ഒരു ദൃശ്യം മുകളിൽനിന്നു താഴേക്ക് എന്ന മട്ടിലോ മറിച്ചോ പകർത്തുന്നതിനുവേണ്ടിയാണ് ക്യാമറ ഇങ്ങനെ ചലിപ്പിക്കുന്നത്.
ക്യാമറയുടെ താഴേക്കുള്ള ചലനത്തെ ടിൽട്ട് - ഡൗൺ' എന്നും താഴെനിന്നും മുകളിലേക്കുള്ള ചലനത്തെ 'ടിൽട്ട്-അപ്' എന്നുമാണ് വിളിക്കുന്നത്.
ഇവ കൂടാതെ 'പാൻ' എന്നറിയപ്പെടുന്ന തിരശ്ചീന തലത്തിലുള്ള ക്യാമറ ചലനവുമുണ്ട്.
ഇടത്തുനിന്നും വലത്തേക്കുള്ള അത്തരം ചലനം പാൻ റൈറ്റ്' എന്നും തിരിച്ചുള്ളത് പാൻ ലെഫ്റ്റ്' എന്നുമാണറിയപ്പെടുന്നത്.
പാൻ, ടിൽട്ട് എന്നീ ചലനങ്ങൾ ക്യാമറ കുലുങ്ങാതെയും അതീവ സൂക്ഷ്മതയോടെയും ചെയ്യുന്നതിന് പാൻ ആൻഡ് ടിൽട്ട് ഹെഡ്' എന്ന ഭാഗം സഹാ യിക്കുന്നു.
ഇത് ക്യാമറ ഉറപ്പിച്ചു നിർത്താനുപയോഗിക്കുന്ന ട്രൈപ്പോഡിനു മുകളിലായാണുള്ളത്.
ഘർഷണം നന്നേ കുറയ്ക്കുംവിധം സംവിധാനം ചെയ്യപ്പെട്ടിട്ടുള്ളവ ആയതിനാൽ പാൻ ആൻഡ് ടിൽട്ട് ഹെഡ് ഫ്രിക്ഷൻ ഹെഡ്' ഫ്രീഹെഡ്' എന്നീ പേരുകളിലും അറിയപ്പെടുന്നു.
ഈ ഹെഡിനുപുറമേ ടിൽട്ട്, പാൻ എന്നിവ നടത്താനായി ഒരു കൈപ്പിടിയും ട്രൈപ്പോഡിനോടൊപ്പമുണ്ട്.
താരതമ്യേന ചെറിയ ലംബതലചലനങ്ങൾ മാത്രമേ ടിൽട്ടിലൂടെ സാധ്യമാവൂ.
നല്ല ഉയരത്തിൽ നിന്നും താഴേക്കും തിരിച്ചും ദൃശ്യങ്ങൾ പകർത്തുന്നതിന് ക്യാമറ ക്രെയിനിലുറപ്പിക്കുകയാണ് പതിവ് .
അവലംബം ↑ Stroebel, L. D. (1986).
View Camera Technique, 5th ed.
, p. 212.
Boston: Focal Press.
ISBN 0-240-51711-3 പുറം കണ്ണികൾ കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ടിൽട്ട് എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ടീ (ജെയിംസ് ടിസോട്ട്) ഇംഗ്ലീഷ് വിലാസം https://ml.wikipedia.org/wiki/Tea_(James_Tissot)
പത്തൊൻപതാം നൂറ്റാണ്ടിന്റെ മധ്യത്തിൽ ഫ്രഞ്ച് കലാകാരൻ ജെയിംസ് ടിസോട്ട് വരച്ച ചിത്രമാണ് ടീ .
ഒരു ക്യാപ്റ്റൻ പിരിഞ്ഞുപോവുന്നു എന്ന വാക്കിനോട് ഒരു യുവതി പ്രതികരിക്കുന്ന ഒരു രംഗം പെയിന്റിംഗിൽ ചിത്രീകരിച്ചിരിക്കുന്നു.
ടീ ടിസ്സോട്ടിന്റെ ബാഡ് ന്യൂസ് എന്ന ഒരു വലിയ സൃഷ്ടിയുടെ ഇടത് വശത്തെ ചിത്രത്തിന്റെ ആവർത്തനമാണ്.
Bad News by James Tissot അവലംബം
ടീ എഗ് ഇംഗ്ലീഷ് വിലാസം https://ml.wikipedia.org/wiki/Tea_egg
ചൈനയിൽ സാധാരണയായി വില്ക്കപ്പെടുന്ന ഒരു പലഹാരമാണ് ചായ മുട്ട .
ഇതിൽ പുഴുങ്ങിയ മുട്ട പൊട്ടിച്ച് വീണ്ടും ചായയിലിട്ട് പുഴുങ്ങിയെടുക്കുന്നു.
ഇതിന്റെ മുട്ടയുടെ പുറന്തോടിൽ പൊട്ടലുകൾ വീണിരിക്കുന്നതുകൊണ്ടും പൊട്ടലുകൾ മാർബിൾപോലുള്ള പാറ്റേണുകൾ ഉണ്ടാക്കുന്നതുകൊണ്ടും ഇതിനെ മാർബിൾ മുട്ട എന്നും വിളിക്കാറുണ്ട്.
ഭൂരിഭാഗം ചൈനീസ് സമൂഹങ്ങളുടെയും തെരുവുകച്ചവടക്കാരും രാത്രി ചന്തകളിലും ഇവ വിൽക്കപ്പെടുന്നു.
ഏഷ്യൻ റെസ്റ്റോറന്റുകളിൽ ഇവ സാധാരണയായി കാണപ്പെടുന്ന പലഹാരമാണ്.
ഇത് ചൈനയിൽ ഉത്ഭവിച്ചതും പരമ്പരാഗത ചൈനീസ് ഭക്ഷണരീതിയുടെ ഭാഗവും ആണെങ്കിലും ഭൂരിഭാഗം ഏഷ്യൻരാജ്യങ്ങളിലും ഇതിന്റെ പല വകഭേദങ്ങളും കണ്ടുവരുന്നു.
ടീ ടീ ലൂസ് ഇംഗ്ലീഷ് വിലാസം https://ml.wikipedia.org/wiki/Tee_Tee_Luce
ടീ ടീ ലൂസ് ഒരു ബർമീസ് ജീവകാരുണ്യപ്രവർത്തകയും ഗോർഡൺ ലൂസ് എന്ന ബർമൻ പണ്ഡിതന്റെ ഭാര്യയുമായിരുന്നു.
1915 ഏപ്രിൽ 20-നു അടുത്ത സുഹൃത്ത് ആയ പീ മാംഗ് ടിൻ എന്ന ഒരു ബർമൻ പണ്ഡിതന്റെ സഹോദരിയായ ടീ ടീ ലൂസിനെ വിവാഹം കഴിച്ചു.
ടീ ടീ ലൂസ് ചിൽഡ്രൻസ് എയിഡ് ആൻഡ് പ്രൊട്ടക്ഷൻ സൊസൈറ്റിയിലെ സ്ഥാപക അംഗമായിരുന്നു.
1928 സെപ്തംബർ 1 ന് ദവ്.
ടീ ടീ, വീടില്ലാതെ പുറംതള്ളപ്പെട്ടവർക്കും കൂട്ടം തെറ്റി ലക്ഷ്യമില്ലാതെ അലയുന്നവർക്കും വേണ്ടി ഒരു വീട് ആരംഭിച്ചു.
ബിസിനസുകാരനായ യു ബ ഓയുടെ ഉടമസ്ഥതയിലുള്ള റങ്കൂണിലെ 114 ഇനിയ റോഡിലെ ഭൂമിയിൽ അനാഥർക്കുവേണ്ടിയുള്ള ഒരു അനാഥാലയവും സ്കൂളും നിർമ്മിച്ചു.
6000 ആൺകുട്ടികൾക്കാണ് ഈ വീട് താമസസ്ഥലമൊരുക്കിയത്.
യുനെസ്കോയിൽ നിന്നുള്ള സുരക്ഷിത നിക്ഷേപം ഇതിനായി ലഭിച്ചു.
1959 ൽ റമോൺ മാഗ്സസെ അവാർഡ് പൊതു ജനസേവനത്തിനായി ലഭിച്ചു.
1964 -ൽ നെൻ വിൻ അട്ടിമറിയെ തുടർന്ന്, അവരും ഭർത്താവും ബർമ്മയിൽ നിന്നും പുറത്താക്കപ്പെട്ടു.
തുടർന്ന് അവർ ജേഴ്സിയിലെ ചാനൽ ഐലൻഡിൽ താമസമാരംഭിച്ചു.
ടിൻ‌ടിൻ ഇംഗ്ലീഷ് വിലാസം https://ml.wikipedia.org/wiki/Tintin
ടിൻ‌ടിൻ എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
ടിൻടിൻ (കഥാപാത്രം) ദ് അഡ്വെഞ്ചേഴ്സ് ഒഫ് ടിൻടിൻ കോമിക് ബുക്കുകൾ സ്റ്റീഫൻ സ്പിൽബെർഗിന്റെ 2011 ചലച്ചിത്രം ദ് അഡ്വെഞ്ചേഴ്സ് ഒഫ് ടിൻടിൻ ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
ടിൽ പണം ഇംഗ്ലീഷ് വിലാസം https://ml.wikipedia.org/wiki/Till_Money
ഒരു ബാങ്ക് ദൈനംദിനാവശ്യങ്ങൾക്കുവേണ്ടി, അനായാസം കൈകാര്യം ചെയ്യാൻ കഴിയുംവിധം സൂക്ഷിച്ചിരിക്കുന്ന പണം.
ഇത് ഭണ്ഡാര അറയിൽ സൂക്ഷിച്ചിട്ടുള്ളതോ (reserve) ഇതര ബാങ്കുകളിൽ നിക്ഷേപിച്ചിട്ടുള്ളതോ ആയ പണമല്ല.
മറിച്ച് കൗണ്ടർ വഴി നൽകാനുള്ളതാണ്.
ടിൽ പണം സൂക്ഷിക്കുന്നത് 'പെയിങ് ടെല്ലർ' എന്ന ബാങ്ക് ഉദ്യോഗസ്ഥനായിരിക്കും.
ഈ ഉദ്യോഗസ്ഥൻ ബാങ്കിലേക്ക് നിക്ഷേപകർ നൽകുന്ന ചെക്കുകൾ സ്വീകരിക്കുകയും പകരം പണം നൽകുകയും ചെയ്യുന്നു.
ബാങ്കിന്റെ മൊത്തം പണത്തിന്റെ ഒരു ഭാഗമായ, കൗണ്ടറിലൂടെ നൽകുന്ന ടിൽ പണത്തിന്റെ സൂക്ഷിപ്പുകാരൻ പേയിങ് ടെല്ലറാണ്.
അവലംബം അധിക വായനക്ക് പുറം കണ്ണികൾ കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ടിൽ പണം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ടിൽഡെ ഇംഗ്ലീഷ് വിലാസം https://ml.wikipedia.org/wiki/Tilde ടിൽഡ്
ടിൽഡ് (/ tɪldə /; അഥവാ ~)എന്നത് പല ഉപയോഗങ്ങളുള്ള ഒരു ചിഹ്നമാണ് .
ഈ ചിഹ്നത്തിന്റെ പേര് ലാറ്റിൻ വാക്കായ ടിടുലസ് അഥാ ശീർഷകം അല്ലെങ്കിൽ  ഉപശീർഷകം എന്നതിൽ നിന്ന് പോർച്ചുഗീസിലേക്കും സ്പാനിഷിനിലേക്കും പിന്നെ ഇംഗ്ലീഷിലേക്കും കടന്നു വന്നു.
ടീ ട്രീ ഓയിൽ ടീ ട്രീ പ്ലാന്റേഷൻ, കൊറാക്കി, ന്യൂ സൗത്ത് വെയിൽസ് .
ഒരു വിവിധോദ്ദേശ്യ സസ്യ സുഗന്ധ എണ്ണയാണ് ടീ ട്രീ ഓയിൽ (മെലാലൂക്ക ആൾട്ടർനിഫോളിയ).
ഓസ്‌ട്രേലിയയിലെ ന്യൂ സൗത്ത് വെയിൽസിലുള്ള  ക്വീൻസ്‌ലാന്റ് ആണ് ജന്മദേശം.
ചർമ്മം, മുടി, നഖം എന്നിവ ആരോഗ്യകരമായി നിലനിർത്തുന്നത് ഉൾപ്പെടെ നിരവധി ആവശ്യങ്ങൾക്ക് ഉപയോഗിക്കാവുന്ന ഒരു അവശ്യ എണ്ണകൂടിയാണ്.
ശാസ്ത്രീയമായി പിന്തുണയ്‌ക്കുന്ന നേട്ടങ്ങൾക്ക് പുറമേ, ടീ ട്രീ ഓയിൽ വിലകുറഞ്ഞതും നിർദ്ദേശിക്കപ്പെടുമ്പോൾ ഉപയോഗപ്രദവുമാണ്.
എണ്ണയിൽ പല ഘടക രാസവസ്തുക്കളും അടങ്ങിയിരിക്കുന്നു, അത് വായുവുമായി സമ്പർക്കം പുലർത്തുകയും ഓക്സിഡൈസ് സംഭവിച്ച് അതിന്റെ ഘടന മാറുകയും ചെയ്യുന്നു.
മെലാലൂക്ക ആൾട്ടർനിഫോളിയയെ ടീ ട്രീ എന്നാണ് വിളിക്കുന്നതെങ്കിലും ചായ ഉണ്ടാക്കാൻ ഉപയോഗിക്കുന്ന സസ്യവുമായി തെറ്റിദ്ധരിക്കപെടാറുണ്ട്.
1920 കളിൽ ടീ ട്രീ ഓയിലിന്റെ വാണിജ്യപരമായ ഉപയോഗം ആരംഭിച്ചു.
ആഗോള ടീ ട്രീ ഓയിൽ മാർക്കറ്റിന്റെ മൂല്യം 39 മില്യൺ യുഎസ് ഡോളറാണ്.
ഒരു പരമ്പരാഗത നാട്ടുവൈദ്യമെന്ന നിലയിൽ, ചർമ്മത്തിന്റെ അവസ്ഥകളെ ചികിത്സിക്കാൻ കുറഞ്ഞ സാന്ദ്രതയിലുള്ള ഒരു ടോപ്പിക് മരുന്നായി ഇത് സാധാരണയായി ഉപയോഗിക്കാറുണ്ട്, പക്ഷേ ഫലപ്രാപ്തിയുടെ തെളിവുകൾ കുറവാണ്.
താരൻ , മുഖക്കുരു , പേൻ , ഹെർപ്പസ്, പ്രാണികളുടെ കടി, ചുണങ്ങ് , ഫംഗസ് അല്ലെങ്കിൽ ബാക്ടീരിയ അണുബാധ എന്നിവയ്ക്ക് ചികിത്സിക്കാൻ ടീ ട്രീ ഓയിൽ ഉപയോഗപ്രദമാണ്.
എന്നിരുന്നാലും, വിഷയത്തിൽ നടത്തിയ പരിമിതമായ ഗവേഷണങ്ങൾ കാരണം ഈ അവകാശവാദങ്ങളെയൊന്നും പിന്തുണയ്ക്കുന്നതിന് മതിയായ തെളിവുകളില്ല.
ടീ ട്രീ ഓയിൽ അമേരിക്കൻ ഐക്യനാടുകളിൽ പേറ്റന്റ് നേടിയ ഉൽപ്പന്നമോ അംഗീകൃത മരുന്നോ അല്ല,  ഓസ്ട്രേലിയയിലെ അരോമാതെറാപ്പിക്ക് പൂരക മരുന്നായി ഇത് അംഗീകരിക്കപ്പെട്ടിട്ടുണ്ടെങ്കിലും.
കഴിച്ചാൽ വിഷമായതിനാൽ കുട്ടികൾക്ക് ഉപയോഗിക്കുന്നത് സുരക്ഷിതമല്ല.